Euroopan unionin teollisoikeuksien virasto

Euroopan unionin teollisoikeuksien virasto (engl. European Union Intellectual Property Office, EUIPO) on vuonna 1994 perustettu, Alicantessa toimiva EU:n erillisvirasto. Se on henkilöstömäärältään suurimpia erillisvirastoja; viraston palveluksessa on noin 775 ihmistä. Euroopan unionin teollisoikeuksien virasto hallinnoi Euroopan unionin laajuisiin tavaramerkkeihin ja malleihin liittyviä oikeuksia, teollis- ja tekijänoikeuksien loukkausten eurooppalaista seurantakeskusta ja orpoteosten tietokantaa. EUIPO myöntää kaikkien EU-maiden alueella voimassa olevia EU-tavaramerkkejä hakijoille vaadittujen ehtojen täyttyessä. Euroopan unionin tavaramerkin hakeminen maksoi vuonna 2017 verkossa 850 euroa, ja myönnetty EU-tavaramerkki on voimassa 10 vuotta kerrallaan. Lisäksi EUIPO myöntää erilaisia mallisuojia, kuten yhteisömalleja. Virasto toimi vuoteen 2016 saakka nimellä sisämarkkinoiden harmonisointivirasto (engl. Office for Harmonization in the Internal Market, OHIM). Lähteet Aiheesta muualla Euroopan unionin teollisoikeuksien virasto päätti: päärynä on omena (4.5.2017) (nykysuomi.com) Marija Skara (3.12.2016) Islanti haastaa oikeuteen Iceland-myymäläketjun (yle.fi) Virasto: Tässä asiassa Suomi on Euroopan unionin paras (13.12.2016) (Arkistoitu – Internet Archive) (karjalainen.fi)